Growth/Communities/How to interact with newcomers/eu

Ondorengo gidaren helburua da erabiltzaile eskarmentudunei hasiberriekiko harremanetan laguntzea, bereziki laguntza txokoetan eta galdera-erantzunen orrietan. It is also relevant for user-to-user interactions, like during a mentorship.

Dokumentu honetan jasota daude hainbat webgunetako (Wikimediako wikiak, galdera-erantzunen beste webgune batzuk...) jardunbide hoberenak eta hasiberriekiko harremanetan diharduten Wikimediako erabiltzaile eskarmentudunen gogoetak. Horiei buruzko informazio gehiago duzu Phabricator webgunean.

Nola lortu elkarrekintzak arrakastatsuak izatea

 * Izan zaitez beti adiskidetsua, adeitsua eta jasankorra. Baita hasiberria horrela jokatzeaz ahazten bada ere.


 * Has ezazu zeure erantzuna «Kaixo! Ongi etorri!» esanez.


 * Egiazta ezazu zer galdetu duen ulertu duzula. Ez saiatu arazoa zein den asmatzen. Batzuetan beharrezkoa da azalpen argiagoak emateko eskatzea, zuk zehatzago erantzun ahal izateko.


 * Egiazta ezazu hasiberriak zein editore darabilen (2010 wikitestua, ikusizko editorea, mugikorrekoa, 2017 wikitestua...), eta erantzuna eman ezazu editore horretarako. Erabiltzaileari ezagutzen ez duen editore bat erabiltzeko eskatzen badiozu, zama bat izango da harentzat.


 * Ezagut itzazu zeure mugak: batzuetan ez duzu jakingo nola erantzun; bereziki, arlo teknikoetan edo zure gogoko gaietatik kanpoko arloetan. Eskatu lasai laguntza arlo horretan eskarmentu handiagoa duten erabiltzaileei. If the message is posted on your user talk page and you need time to write a reply, add a short message to see that you will reply later.


 * Hitz egizu garbi: eskaera bat ez bada errealista edo zure wikian egiteko modukoa, edo oro har tokiz kanpokoa baldin bada, esan ezazu hala dela, eta azaldu zergatia. Hasiberriarentzat alferrikakoa gerta daiteke, adibidez, agian egun gutxiren buruan ezabatuko duten eduki batean lan egitea. Hasiberriari esplikatzen badiozu eduki hori zergatik ezabatua izan daitekeen, hasiberriari lagungarria gertatuko zaio etorkizunean arazoak saihesteko. Hasiberriari egiozu gonbita, beste zerbaitetan lan egin dezan.


 * Gerta daiteke hasiberriak zure wikiarekin haserretzea edo zapuztea, hainbat arrazoirengatik. Haien kexak segur aski ez dira zure aurka, pertsonalki. Eutsi lasaitasunari, eta saia zaitez hasiberrien egoera ulertzen.


 * Garbi gelditzen bada eztabaida ez doala inora, emaiozu bukaera, adeitasunez.


 * Ondo pasa! Hasiberriei erantzuteko jarduera ez hartu zamatzat. Eskaera bat bideratzeko astirik ez baduzu, edo besterik gabe umorez ez bazaude, utz iezaiozu beste laguntzaile bati eskaera hori bideratzen.


 * Watch other mentors' talk pages. Notify other mentors if you plan to be offline, so that they can take care of your page while you are away from the wikis.

Nola erantzun modurik hoberenean

 * Zure erantzunetan, esplika iezaiozu hasiberriari zer egin hurrena. Ez esan «Kaixo» soilik.


 * Ez bidali lehendabizi dokumentaziora; horren ordez, esplikatu prozesua. Hobe da erantzuna ematea, erantzunera doan lotura bat jartzea baino. Loturarik jartzen baduzu, aipa ezazu lotutako orriko informazio garrantzitsuena. Hasiberriari orri luzeak irakurri beharra aurreztuko dio.


 * Erantzun iezaiezu egindako galderei, espezifikoak baitira; saihestu erantzun orokorrak. Eman adibideak.


 * Ez konplikatu gauzak: saihestu argota eta akronimoak. Pixkanaka sar ditzakezu, akronimo horien orrietara loturak jarriz. Saihestu ezazu hasiberriari bere galderarekin erlazionatuta ez dagoen informazio gehiegi ematea.


 * Izan zaitez bide-erakuslea. Adibidez, norbaitek galdetzen badu ea nola gehitzen den irudi bat artikulu berri batean, baina pertsona horrek egin beharko lukeen lehenengo ekintza iturriak gehitzea baldin bada, esaiozu lehendabizi gehitu ditzala iturriak (eta esplikatu nola egin), eta hitzeman iezaiozu geroago esplikatuko diozula nola gehitu irudi bat.


 * Arretaz zaindu nola erantzuten duzun; egiaztatu zure ortografia.


 * Egiazta ezazu hasiberria konturatu dela erantzunaz, edozein bide erabiliz. Esaterako, wikitestuzko eztabaida orrietan, aipa ezazu erabiltzailea zure erantzunean, edo  txantiloiak erabiliz.


 * Ahal izanez gero, egin ezazu eskaeraren jarraipena, geroago erantzunik baden begiratuz: beharbada, hasiberriak beste zerbaiti buruz galdetuko du, edo argibide gehiago beharko ditu. Hasiberriek batzuetan uste ez dugun bide batetik erantzuten dute: agian ez dute ulertzen nola erantzun behar den, nola gehitu behar duten sinadura, edo nola erabili edo  txantiloiak.


 * Ahal izanez gero, erantzun ezazu arrazoizko epe baten barruan. Hasiberriek ez dute saioa hasten askotan, edo beharbada ez dute aktibatuta posta elektronikoaren bidezko jakinarazpena. Agian ez daude ohituta Wikimediaren moduko komunitate batean aritzera, ez dute jakiten eztabaidetan parte hartzen duten erabiltzaile guztiak ez direla ordu tarte beretan konektatzen. Aldian-aldian begiratu eztabaidagunean, ea galderaren bat egin denetik 24 ordura oraindik erantzunik gabe dagoen.


 * Zerbait esplikatzen duzunean, galdetu hasiberriari ea zure erantzunak lagundu dion. Hasiberriak ongietorria egiten zaiola sentituko du, eta zuk zeure esperientzia hobetzen lagunduko dizun informazioa lortuko duzu. Elkarrizketa amaitzen bada, gogoraraz iezaiozu hasiberriari zuk laguntzeko prest jarraitzen duzula, behar baldin badu.

Esplikatu, ala aldaketa neuk egin?
Gure helburuetako bat da interfazearekin edo kodearekin burutu ezinda dabiltzan hasiberriei laguntzea. Batzuetan beharbada errazagoa izango da edizio oso konplikatuak zeuk egitea, nola egin esplikatu beharrean. Halaxe gertatzen da pauso anitzeko prozesuetan eta wikikode konplexuak behar direnean. Hitz egizu garbi, eta esaiozu hasiberriari edizio konplikatua dela «baita erabiltzaile eskarmentudun batentzat ere». Baina esplika iezaiozu zer urrats egin dituzun, ikas dezan eta gero berak egiteko aukera izan dezan.

Aukera baten edo bestearen alde egiteko, kontuan hartu zeure esperientzia eta beste laguntzaileekin hitz egin duzuna. Hala ere, hasiberriari askotan atsegingarria izaten zaio zer egin behar den ulertzea eta berak egitea, beste batek bere ordez egin beharrean. Irakastea eraginkortasun txikiagokoa da epe laburrean, baina luzarora editore gehiagok lanean jarraitzea lortzen du.

Aritu zaitez komunitateko beste kideekin lankidetzan
Laguntzarako eztabaidagune bat funtzionaraztea proiektu kolektiboa da. Laguntzaile multzo zabala behar du. Laguntzaile bakoitzak bere indargune eta ahulguneak ditu; eta bakoitzak denbora nahiz energia zati mugatu bat du, laguntzen aritzeko.

Koordina zaitez beste laguntzaileekin, zuen esperientziak eta jardunbide egokienak elkarri jakinarazteko. Irekita egon zaitez, beste laguntzaileen aholkuak entzuteko.

Zaindu itzazu zurekin batera hasiberriei erantzuten diharduten gainerakoak. Emaiezu eskerrak eta aholkuak, laguntzen saiatzen direnei. Eman eskerrak asko laguntzen dutenei.

Ez ahaztu komunitateari zure ahaleginen berri ematea; laguntzaile berriak errekrutatzen lagunduko du.

Adibideak
Hona hemen zenbait adibide hipotetiko, hainbat wikipediatan aurkitutako ohiko erantzunetan oinarrituta.

Nire ordenagailuan dagoen irudi bat nola gehitu dezaket artikulu batean?


 * ❌ Begira ezazu laguntza orrian, eta jarraitu hango oharrei.
 * ✅ Kaixo! Wikipediako edukia edonork berrerabil dezake. Egile eskubideen legeak betetzen ditugu; beraz, ezin dugu edozein irudi onartu Wikipedian. Gaiaren araberakoa da, bai eta irudiaren egilearen araberakoa ere. Zein artikulu irudiztatu nahi duzu? Zeu al zara erabili nahi duzun irudiaren egilea? Ezezkoan, beste norbaitenak al dira irudi horren egile eskubideak?

Nire artikulua ezabatu dute, ikaragarria da hori!


 * ❌ Zeure errua da: lehendabizi, laguntza orriak irakurri behar zenituen. Orain, badakizu ezin duzula nahi duzuna egin Wikipedian, batez ere zuk aukeratutako gaia promozionatu nahi duzunean.
 * ✅ Kaixo! Sentitzen dut izan duzun esperientzia txar hori. Eskura dagoen informazioa ikusita, badirudi zure artikuluak ez zuela iturririk aipatzen. Wikipediako artikuluak iturri argitaratuetan oinarritzen dira; horrela, irakurleek informazioa egiaztatu dezakete. Hori da zuk sortutako artikuluaren arazo nagusia. Gai horri buruzko iturri argitaratuen bila aritu naiz, baina ez dut bat ere aurkitu. Ba al duzu erabil dezakegun iturririk? Ez badago halako iturririk eskuragarri, beharbada goizegi da Wikipedian gai horri buruzko artikulua sortzeko.